- Bayern – Lazio LIVE SCORE
- Real Sociedad – PSG LIVE SCORE
Meciurile Bayern Munchen – Lazio Roma și Real Sociedad – PSG vor fi în format LIVE SCORE pe AS.ro, începând cu ora 22:00. Partidele reprezintă manșa secundă din cadrul optimilor UEFA Champions League.
Vedetele din fotbalul european vor străluci, din nou, în această seară. La finalul acestor dueluri vom afla primele echipe calificate în faza sferturilor de finală ale UEFA Champions League.
Bayern – Lazio și Real Sociedad – PSG LIVE SCORE
Bayern – Lazio
Echipele probabile:
Bayern: Neuer; Kimmich, De Ligt, Kim, Davies; Pavlovic, Goretzka; Tel, Muller, Musiala; Kane
Lazio: Provedel; Marusic, Gila, Romagnoli, Hysaj; Guendouzi, Cataldi, Alberto; Anderson, Immobile, Zaccagni
Înainte de această partidă, Bayern vine după egalul din Bundesliga, cu Freiburg, scor 1-1. De cealaltă parte, Lazio a fost învinsă în ultima etapă din Serie A de AC Milan, cu scorul de 0-1.
Italienii pornesc cu prima șansă la calificare, având în vedere că, în manșa tur a acestei "duble", au reușit să se impună cu scorul de 1-0, pe teren propriu.
Totuși, elevii lui Thomas Tuchel dispută partida din această seară pe teren propriu. Astfel, Lazio nu poate fi sigură de o calificare ușoară.
Real Sociedad – PSG
Echipele probabile:
Real Sociedad: Remiro; Traore, Zubeldia, Le Normand, Galan; Mendez, Zubimendi, Merino; Kubo, Silva, Oyarzabal
PSG: Donnarumma; Hakimi, Pereira, Hernandez, Mendes; Zaire-Emery, Ugarte, Vitinha; Dembele, Mbappe, Barcola
Înainte de acest duel, Real Sociedad a fost învinsă în ultima etapă din La Liga, de Sevilla, cu scorul de 2-3. De cealaltă parte, PSG a obținut doar un rezultat de egalitate, pe terenul lui Monaco. Meciul respectiv s-a încheiat cu scorul de 0-0.
PSG a reușit să se impună în manșa tur a acestei "duble" cu scorul de 2-0, pe teren propriu. Astfel, misiunea spaniolilor se anunță dificilă.
Kylian Mbappe s-a dus peste Luis Enrique şi a cerut explicaţii
Kylian Mbappe s-a dus peste Luis Enrique şi a cerut explicaţii, după ce antrenorul spaniol a decis să îl înlocuiască pe superstarul francez la pauza meciului dintre AS Monaco şi PSG, încheiată la egalitate, scor 0-0.
După primele 45 de minute, Kolo Muani a intrat în locul lui Kylian Mbappe, iar starul lui PSG, care nu va mai continua pe Parc des Princes din această vară, a urmărit repriza secundă din tribune, alături de mama sa.
A doua zi, Kylian Mbappe i-a cerut explicaţii antrenorului de la PSG. Potrivit celor de la L'Equipe, citaţi de marca.com, cei doi s-au întâlnit sâmbătă dimineaţă şi au discutat pentru a "clarifica situaţia" şi pentru a "calma spiritele".
Întâlnirea a durat minute bune, potrivit sursei mai sus menţionate, iar Enrique a explicat că decizia are legătură doar cu pregătirea pentru sezonul viitor, atunci când PSG va intra în era post-Mbappe. Acelaşi lucru l-a declarat şi Luis Enrique la finalul meciului, care a spus că jucătorii săi trebuie să se obişnuiască fără starul de 25 de ani.
Cu toate acestea, spaniolul l-a asigurat că se va baza pe Mbappe până la finalul sezonului în meciurile decisive ale parizienilor. Potrivit RMC Sport, Mbappe a recunoscut că a fost vorba şi despre lipsa de comunicare între el şi Lus Enrique.